En ung mand kastede en flaske efter en chauffør og kom med flere racistiske udtalelser.

Retten i Aalborg har kendt en mand i midten af tyverne skyldig i vold mod en person i offentlig tjeneste samt for at komme med racistiske udtalelser. Episoden, manden blev dømt for, fandt sted 26. januar i år på Humlebakken i Aalborg. Her kastede den dømte helt umotiveret en vodkaflaske efter chauffører, og han kaldte han efterfølgende "dit fede perkersvin", "klamme perker" og "sorte svin". Den dømte var særdeles påvirket, og han husker intet fra episoden. Han fortæller, at han først husker, da han vågnede op i detentionen den følgende dag. Men mange vidner samt buschaufføren genkendte ham i retten og kunne genfortælle episoden. Det fortæller anklagerfuldmægtig ved Nordjyllands Politi, Sebastian Knop. Strafudmålingen finder først sted på et senere tidspunkt, da det skal afgøres, om der skal foretages en mentalundersøgelse af den unge mand.